Omnibus presentes litteras inspecturis, officialis curie Senon., in Domino salutem. Notum facimus quod coram nobis constitutus Arnulphus de Brecenayo, canonicus Laudunensis, dominus Misseriaci, recognovit quod religiose mulieres abbatissa et conventus de Curia Nostre-Domine emerunt a Stephano de Sancto-Martino, armigero, consanguineo suo, quandam terram sitam in territorio de Ternantis, que res erat de feodo dicti canonici, ut dicebat. Quas emptionem et venditionem idem canonicus laudavit, voluit et concessit quittas eisdem religiosis in manu-mortua, quicquid juris habebat in dicta re vendita ratione feodi seu alia ratione quacunque, etc. Actum, die sabbati post festum Beati-Lupi, anno Domini Mº CCº sexagesimo-septimo.